CELEX: 62009TN0260
Language: lv
Date: 2009-07-06 00:00:00
Title: Lieta T-260/09 P: Apelācijas sūdzība, ko par Civildienesta tiesas 2009. gada 5. maija spriedumu lietā F-27/08 Simões Dos Santos/ITSB 2009. gada 6. jūlijā iesniedzis Iekšējā tirgus saskaņošanas birojs (preču zīmes, paraugi un modeļi)

12.9.2009   
            
            
               LV
            
            
               Eiropas Savienības Oficiālais Vēstnesis
            
            
               C 220/35
            
         Apelācijas sūdzība, ko par Civildienesta tiesas 2009. gada 5. maija spriedumu lietā F-27/08 Simões Dos Santos/ITSB 2009. gada 6. jūlijā iesniedzis Iekšējā tirgus saskaņošanas birojs (preču zīmes, paraugi un modeļi)
   (Lieta T-260/09 P)
   2009/C 220/74
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzējs: Iekšējā tirgus saskaņošanas birojs (preču zīmes, paraugi un modeļi) (pārstāvji — I. de Medrano Caballero, pārstāvis, kam palīdz D. Waelbroeck, advokāts)
   
      Cits lietas dalībnieks: Manuel Simões Dos Santos, Madride (Spānija)
   
      Apelācijas sūdzības iesniedzēja prasījumi
   
   
               —
            
            
               atcelt Civildienesta tiesas spriedumu lietā F-27/08, tostarp piešķirto kaitējuma atlīdzību;
            
         
               —
            
            
               apmierināt prasītāja apelācijas instancē pirmajā instancē iesniegtos prasījumus, tas ir, noraidīt prasību kā nepamatotu;
            
         
               —
            
            
               piespriest atbildētājam apelācijas instancē atlīdzināt tiesāšanās izdevumus šajā instancē un tiesāšanās izdevumus Civildienesta tiesā.
            
         
      Pamati un galvenie argumenti
   
   Ar šo apelāciju Iekšējā tirgus saskaņošanas birojs (preču zīmes, paraugi un modeļi) (ITSB) lūdz atcelt Civildienesta tiesas 2009. gada 5. maija spriedumu, kas pieņemts lietā F-27/08 Simões Dos Santos/ITSB, ar kuru Civildienesta tiesa atcēla Lēmumu PERS-01-07 un ITSB 2007. gada 15. jūnija vēstuli tiktāl, ciktāl tie satur konstatējumu, ka Simões Dos Santos paaugstināšanas rezultātā tiek dzēsti viņam piešķirtie paaugstināšanas punkti.
   Savas prasības pamatojumam ITSB izvirza trīs pamatus:
   
               —
            
            
               kļūdu tiesību piemērošanā, Civildienesta tiesai, pārkāpjot judikatūru par akta piemērošanu ar atpakaļejošu iedarbību un tiesiskās paļāvības principu, konstatējot, ka ITSB ir pārkāpis tiesiskās drošības principu un atpakaļejoša spēka aizlieguma principu;
            
         
               —
            
            
               kļūdu tiesību piemērošanā, Civildienesta tiesai uzskatot, ka ITSB ir pārkāpis EKL 233. pantu un res judicata spēka principu, kas izriet no Pirmās instances tiesas 2007. gada 14. februāra sprieduma lietā T-435/04 Simões Dos Santos/ITSB, lai gan ITSB pieņemtie pasākumi, lai izpildītu minēto spriedumu, ir vienīgie atļautie, lai netiktu pārkāpts nediskriminācijas princips;
            
         
               —
            
            
               nelikumīgu kaitējuma atlīdzības piešķiršanu, ko izdarīja Civildienesta tiesa, lai atlīdzinātu apgalvoto morālo kaitējumu, lai gan ITSB nav pieļāvis nekādu kļūdu un Civildienesta tiesa lēma ultra petita.